Tiszavasvári Város Önkormányzata

Képviselő-testületének

217/2026. (VII.30.) Kt. számú 

határozata

Tiszavasvári Város Önkormányzata Képviselő-testületének A Tiszavasvári Sportpálya Tiszavasvári Sportegyesület által történő felújításához való hozzájárulásról szóló 184/2026. (VI.25.) Kt. sz. határozatának módosításáról
Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza, mellyel a 184/2026. (VI.25.) Kt. sz. határozatát kiegészíti:

Elfogadja a Tulajdonosi fenntartási nyilatkozatot 1. számú melléklet szerint, melyben foglaltak alapján Tiszavasvári Város Önkormányzata a műszaki átadás-átvétel napját követő 15 év időtartamig a beruházással érintett terület tulajdonjogát fenntartja, nem idegeníti el, valamint 15 éven át sportcéllal működteti a társasági adóról és osztalékadóról szóló 1996. évi LXXXI. törvény 22/C. §-a értelmében, a 107/2011. (VI.30.) kormányrendeletben foglaltak szerint.
Határidő: azonnal, illetve esedékességkor
                                 Felelős: Balázsi Csilla polgármester
Balázsi Csilla                                              

  Dr. Kovács János

                 
polgármester                                                     
          jegyző

